**Dyddiad cyhoeddi:** 14 Rhagfyr 2023

**Cais Rhyddid Gwybodaeth** 257/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Allwch chi anfon copi ataf o’r hyfforddiant y mae staff eich gorsaf yn ei dderbyn wrth dywys person anabl ar y trên?**

**YMATEB**

Gweler y Pwyntiau Dysgu Allweddol o’n hyfforddiant Hygyrchedd a Chynhwysiant ar gyfer Gorsafoedd a Goruchwylwyr:

* Deall y term anabledd ac edrych ar sut mae’n berthnasol i amrywiaeth eang o bobl wahanol sydd â namau gwahanol, a allai effeithio ar y ffordd maen nhw’n teithio ar drên neu beidio.
* Edrych ar y Ddeddf Cydraddoldeb 2010 a sut mae’n atal gwahaniaethu yn erbyn pobl sydd â nodweddion gwarchodedig penodol, gydag un ohonynt yn anabledd, a gofynion y Ddeddf ar gyfer ‘addasiadau rhesymol’.
* Cyflwyno’r gwahanol ddiffiniadau o anabledd a therminoleg briodol (gan gynnwys diffiniad Deddf Cydraddoldeb 2010 a’r model cymdeithasol) i helpu i adnabod pobl anabl (a phobl eraill a allai fod angen cymorth) a gallu defnyddio iaith briodol.
* Edrych ar namau corfforol a namau nad ydynt yn gorfforol i’ch galluogi i asesu anghenion unigol a rhoi cymorth priodol.
* Eich cyflwyno i’r rheoliadau sy’n berthnasol yn y diwydiant rheilffyrdd ac edrych ar rai o’r camau y mae’n rhaid i drwyddedeion eu cymryd a sut gallai hyn effeithio ar eich swyddi.
* Edrych ar y broses Cymorth i Deithwyr a sut mae’n gweithio i deithwyr anabl a sut rydych chi’n chwarae rhan bwysig yn y gwaith o ddarparu’r gwasanaeth.
* Edrych ar y cysyniad o barch ac urddas a pham ei bod yn bwysig trin pobl anabl ag amynedd, gobaith a pharodrwydd i ddod o hyd i ffordd o gyfathrebu.

Ar ben hynny, mae’r hyfforddiant hwn yn cael ei ddarparu i dros 1000 o staff TrC a staff cysylltiedig ac mewn gwirionedd mae’n un o ofynion y cytundeb trwyddedu rheilffyrdd fel sy’n cael ei ddarparu gan y Swyddfa Ffyrdd a Rheilffyrdd.

O ran gweddill eich cais -

**Rwyf eisiau gwybod pam y cefais fy nhynnu o’r trên a’r orsaf – hoffwn wybod pam yr agorodd yr holl ddrysau i’r trên gan adael i deithwyr ddod arno ond fe’m rhwystrwyd rhag mynd ar y trên wrth fy nrws, yn ogystal â’r ffaith bod y teithwyr eraill wedi gallu eistedd yn y seddi ger fy nrws.**

Yn anffodus, nid cais am wybodaeth wedi’i chofnodi yw hwn ac felly nid yw’n gais Rhyddid Gwybodaeth dilys.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".